A Tale of Love and Darkness

A Tale of Love and Darkness er en dramafilm fra 2015, regissert og skrevet av Natalie Portman i sin spillefilm-debut som regissør.

Filmen er basert på boken En fortelling om kjærlighet og mørke av Amos Oz. Det er uvisst om filmen vil få samme oversettelse som boken. Filmen hadde premiere på filmfestivalen i Cannes i 2015.

Handling 
Amos reflekterer over sin tidlige barndom i det britiske mandatet Palestina (nå Israel) sammen med sin mor Fania (spilt av Natalie Portman) og far Arieh (spilt av Gilad Kahana) som var Askenaser-jøder som hadde immigrert fra Europa til Jerusalem. Moren til Amos synes tilværelsen er veldig vanskelig fordi Jerusalem er en ørken. I tillegg bor resten av familien hennes i Tel Aviv, og kommunikasjon mellom dem er vanskelig. Amos, et enebarn, står spesielt nært moren sin, som ofte forteller ham historier basert på barndommen hennes som ofte har ulykkelige eller voldelige avslutninger.

Foreldrene til Amos låner jevnlig ut gutten til et barnløst par som de er venner med. Ved en anledning tar dette paret ham med på besøk til en venn av dem, en palestinsk araber. De advarer Amos om å være stille, og ikke lage noe oppstyr, for ikke å fornærme vertene deres. Men når Amos leker med en huske ,skader han ved et uhell araberens lille sønn. Far til Amos ringer livredd faren til den skadde gutten, og lover å betale alle sykehus-utgiftene. Den 29. november 1947 samles familien, og andre fra nabolaget, rundt en radio på gaten for å høre om FNs delingsplan for Palestina, som vedtok en plan for å dele Palestina i to uavhengige arabiske og jødiske nasjoner.

Foreldrene til Amos blir overveldet av glede. Faren hans forteller Amos om hvor brutalt bestefaren hans tidligere ble behandlet av antisemitter i Europa. Kort tid senere bryter det ut borgerkrig mellom arabere og jøder i Palestina. Faren til Amos verver seg for å slåss i krigen. Amos og en rekke andre barn blir rekruttert for å samle flasker for å lage «cocktailer» til krigsinnsatsen. En av vennene til Fania blir drept av en palestinsk snikskytter, samtidig som hun henger opp familiens klesvask. Selv om konflikten snart ender med nederlag for araberne, faller Fania inn i en alvorlig depresjon. Hun klarer verken sove eller spise.

Amos og Arieh forsøker deres beste for å skjule depresjonen hennes, for venner og resten av familien. Arieh sier at han ikke vet hvordan han best kan hjelpe sin kone, og sender derfor Fania til søstrene hennes i Tel Aviv. Til tross for søstrenes innsats i håp om å forberede humøret hennes, velger Fania å begå selvmord ved å ta en bevisst overdose i 1952. Flere år senere bor Amos ved en jødisk kibbutz, hvor han forsøker å oppfylle morens drøm om å endelig få ørkenen til å blomstre.

Medvirkende 
 Natalie Portman som Fania Mussman Klausner
 Shira Haas som Fania Mussman (som ung)
 Makram Khoury som Halawani
 Neta Riskin
 Gilad Kahana som Arieh Klausner
 Amir Tessler som Amos som barn
 Yonatan Shiray som Amos som tenåring
 Asia Naifeld

Anmeldelser 
Filmen fikk blandet til positiv kritikk, og har 62 % på kritikersiden Rotten Tomatoes basert på 50 anmeldelser. Konsensusen er: «A Tale of Love and Darkness antyder større ting fra regidebutant Natalie Portman -- selv om rekkevidden så vidt overskrider hennes kreative grep.» 

A. O. Scott fra New York Times kalte filmen «en samvittighetsfull filmatisering av en vanskelig bok», og mente at Portmans regi «føles mer åpen og selvsikker» når hun selv ikke er på skjermen. «Når [Portman] forteller historien om hvordan Mr. Oz utviklet sin stemme, har hun gått et stykke mot å oppdage sin egen.»

Referanser

Eksterne lenker 
 

Filmer fra 2015
Hebraiskspråklige filmer
Filmer regissert av Natalie Portman